Document ID: /roh_data/filtered/fineweb-2-filterrobots_roh.jsonl.gz/10424

«Da giuven hai jau magari vulì midar bleras chaussas. La finala sun jau vegnì elegì en suprastanza da vischnanca e suenter daventà president da Cumbel – tut avant mes 30avel natalizi. Uffizis politics n’hai jau mai tschertgà. Els han plitost chattà mai.» Quai di Martin Cabalzar, che n’ha sulettamain betg reussì sco candidat per la regenza grischuna.
Questa nunelecziun è la finala stada il spartavias per el. Uschia ha el realisà sia segunda carriera sco schurnalist e laschà la politica da la vart. La «Gasetta Romontscha» e «La Quotidiana» han emplenì sia vita. Sco ch’el di sez, ha el chattà sia professiun da siemi. Martin Cabalzar è lunsch sur la Surselva ora ina persuna enconuschenta e stimada.